ai4bharat/Pralekha huggingface dataset:
امور داخلہ کی وزارت
کابینہ نے چھتیس گڑھ کے بیجاپور، دنتے واڑہ اور سکما ضلعوں کے اندرونی علاقوں میں تقرری سے متعلق ریلی کرکے سی آر پی ایف میں مقامی قبائلی نوجوانوں کو سی آر پی ایف میں بطور کانسٹیبل بھرتی کرنے کے لیے، کانسٹیبل کے عہدے کے لیے تعلیمی لیاقت میں نرمی کو منظوری دی
وزیر اعظم جناب نریندر مودی کی صدارت میں مرکزی کابینہ نے، جنوبی چھتیس گڑھ کے 03 ضلعوں – بیجاپور، دنتے واڑہ اور سکما سے سی آر پی ایف میں بطور کانسٹیبل  400 امیدواروں کی تقرری کے لیے کم از کم تعلیمی لیاقت کو 10ویں کلاس پاس سے گھٹا کر 8ویں کلاس کرنے سے متعلق وزارت داخلہ کی تجویز کو اپنی منظوری دے دی۔
مقامی اخباروں میں اشتہارات جاری کرنے اور ان تینوں ضلعوں کے اندرونی علاقوں میں اس ریلی کے بارے میں بڑے پیمانے پر پرچار کرنے کے علاوہ، سی آر پی ایف ٹریننگ کے لیے بھرتی کیے گئے ان امیدواروں کی پروبیشن مدت کے دوران انہیں رسمی تعلیم بھی مہیا کرائے گا۔
چھتیس گڑھ ریاست کے ان تین ضلعوں – بیجاپور، دنتے واڑہ اور سکما کے اندرونی علاقوں سے تعلق رکھنے والے 400 قبائلی نوجوانوں کو روزگار کا موقع حاصل ہوگا۔ وزارت داخلہ بھرتی کے لیے جسمانی معیارات میں بھی مناسب چھوٹ دے گی۔
سی آر پی ایف ایک مرکزی مسلح پولیس دستہ ہے، جس کی بنیادی ڈیوٹی امن و امان کی بحالی، انسداد بغاوت اور اندرونی سلامتی کو برقرار رکھنا ہے۔ فوری معاملے میں، سی آر پی ایف نے چھتیس گڑھ کے نسبتاً پس ماندہ علاقوں سے بطور کانسٹیبل  400 مقامی قبائلی نوجوانوں کی بھرتی کرنے کی تجویز پیش کی ہے۔ ان کی نوکری کی تصدیق تبھی کی جائے گی جب وہ کم از کم تعلیمی لیاقت کے متعینہ معیار، یعنی 10ویں کلاس تک تعلیم حاصل کر لیں گے، لہٰذا ان بھرتی کیے گئے نوجوانوں کو رسمی تعلیم فراہم کی جائے گی اور سی آر پی ایف اس سلسلے میں ان کی ہر ممکن مدد کرے گا، جیسے ان کی پروبیشن مدت کے دوران لکھنے پڑھنے سے متعلق سامان کی فراہمی، کتابوں اور کوچنگ وغیرہ کا انتظام۔ ضرورت پڑنے پر، پروبیشن کی مدت اسی لحاظ سے آگے بڑھائی جا سکتی ہے، تاکہ نئے بھرتی کیے گئے نوجوانوں کو متعینہ تعلیمی لیاقت حاصل کرنے میں مدد ملے۔ انہیں 10ویں کلاس کا امتحان دلوانے کے لیے، ان کا رجسٹریشن مرکزی/ریاستی حکومتوں سے منظور شدہ نیشنل انسٹی ٹیوٹ آف اوپن اسکولوں میں کروایا جائے گا۔
سی آر پی ایف نے سال 2017-2016 کے دوران چھتیس گڑھ کے چار ضلعوں – بیجاپور، دنتے واڑہ، نارائن پور اور سکما سے درج فہرست قبائل سے تعلق رکھنے والے امیدواروں کی بھرتی کے ذریعے ایک ’بستریا بٹالین‘ بنائی تھی۔ لیکن، اس کے امید کے مطابق نتائج حاصل نہیں ہوئے، کیوں کہ اندرونی علاقوں کے مقامی نوجوان 10ویں پاس ہونے کی کم از کم تعلیمی لیاقت نہ رکھنے کی وجہ سے تقرری کے عمل میں شامل نہیں ہو سکے تھے۔
عملے، عوامی شکایات اور پنشن کی وزارت
ڈی او پی ٹی اپنی نوعیت کے پہلے آئی جی اوٹی-ای لرننگ پلیٹ فارم کے ساتھ كووڈ -19 صف اول کے کارکنوں کو بااختیاربنائے گا
بھارت حکومت کے تحت عملے اور تربیت محکمہ نے تمام صحت اہلکاروں اور كووڈ -19 کے صف اول کے کارکنوں کو تربیت دینے کے لئے ڈیجیٹل پلیٹ فارم آغاز کیا
نئی دہلی، 8 اپریل 2020، عملے اور تربیت کے محکمہ نے صف اول کے تمام کارکنوں کے لئے كووڈ- 19 سے لڑنے کے لئے ایک لرننگ پلیٹ فارم شروع کرنے کا اعلان کیا ہے جس سے کہ اس وبا سے نمٹنے میں تربیت اور اپ ڈیٹ کے ساتھ انہیں لیس کیا جا سکے۔ مذکورہ تربیت انہیں وبا کے بعد کے مراحل کے لئے بھی تیار کرے گی۔ دیگر ممکنہ دوسری صف کی ورک فورس کو كووڈ- 19 تربیت کے ذریعے، بھارت ابھرتی ہوئی صورتحال کے لئے بہتر طور پر تیار رہے گا۔
ہدف شدہ گروپ میں ڈاکٹر، نرس، پیرامیڈکس، ہائی جین کارکان، ٹیکنیشین، اكزیلری نرسنگ مڈوائس ، مرکزی اور ریاستی حکومت کے افسران، سول ڈیفنس آفیسرز، مختلف پولیس تنظیمیں، نیشنل کیڈٹ كور ، نہرو یوتھ سینٹر ادارہ  ، نیشنل سروس اسکیم ، انڈین ریڈ کراس سوسائٹی ، بھارت اسكاؤٹس اینڈ گائڈز  اور دیگر رضاکار شا مل ہیں۔
یہ پلیٹ فارم ہر لرنر کو اس کے کام مقام یا گھر پر اور اس کی پسند کے کسی بھی ڈیوائس کو كیوریٹیڈ، مخصوص رول سے متعلق مواد فراہم کرتا ہے۔ آئی جی اوٹی پلیٹ فارم کاڈیزائن آبادی کے پیمانے کے مطابق بنایاگیا ہے اور یہ آنے والے ہفتوں میں تقریباً 1.50 کروڑ کارکنوں اور رضاکاروں کو تربیت فراہم کرے گا۔ كووڈ کے بیسكس، آائی سی یو کیئر اور وینٹیلیشن انتظام، طبی انتظام، پی پی ای کے ذریعے انفیکشن کی روک تھام، انفیکشن پر قابو پانے اور ان سے بچاؤ، كوارنٹائن اور آئسولیشن، لیبارٹری نمونہ اکٹھا اور جانچ کرنے، كووڈ- 19 معاملوں کا انتظام، كووڈ- 19 تربیت جیسے موضوعات پر نو  کورسزکے ساتھ آئی جی اوٹی پر اسے شروع کیا گیا ہے۔
اپنے خصوصی طور پر تیار کئے گئے نظریہ کے ساتھ، كووڈ کے کارکنان حقیقی وقت میں اپ ڈیٹ رہنے کے ذریعہ اس ون ا سٹیپ سورس سے گہری معلومات کے بارے میں سیکھ سکتے ہیں اور موجود اور ابھرتے حالات پرردعمل کر سکتے ہیں۔ یہ پلیٹ فارم کسی بھی جگہ، کسی بھی وقت لرننگ کے بے شمار درخواست کی مانگ کو پورا کرنے کے اہم ہیں۔ اس پلیٹ فارم کو ڈیسك ٹاپ اور موبائل ورجن کے لئے ایک آسان یوز ر مینول کے مطابق عمل کرنے کے لئے ایکسز کیا جا سکتا ہے جس سے کہ یہ سبھی کے لئے آسان بن سکے۔
یہ پلیٹ فارم وزیر اعظم جناب نریندر مودی کے’ان سبھی کی فکر کرنے، جو ملک کی خدمت کرتے ہیں‘ کے ویژن کی عکاسی کرتا ہے اور ان کے حوصلے کو بڑھاتا ہے۔ كووڈ- 19 کے تمام صف اول صحت کارکنان کے لئے ایک اہم ہتھیار کے طور پر، ان کو اپ ڈیٹ کرنے کے ساتھ ساتھ ان کے علم میں اضافہ اور صلاحیت کے فروغ میں مدد کرے گا اور ہماری ملک کو كووڈ- 19 وبا کے خلاف جنگ جیتنے میں کامیاب کرے گا۔
ان تمام ضروریات کے مطابق آئی جی اوٹی کا ایک ورژن مندرجہ ذیل یو آر ایل لنک کے ساتھ لانچ کیا گیا ہے۔ پلیٹ فارم کا پہلا ورژن استعمال کے لئے گوگل کروم اور موزیلا فائرفاکس کے ساتھ دستیاب ہے اور بعد کے ورژن دیگر براؤزرس کو سپورٹ کریں گے۔
۔۔۔۔۔۔۔۔۔۔۔
م ن۔ ش ت۔ن ا۔
U-1559
(Visitor Counter : 103
ا قتصادی امور کی کابینہ کمیٹی
دوہزار بیس - اکیس کے مارکیٹنگ موسم کے لیے خریف کی فصلوں کی کم از کم امدادی قیمت
نئی دہلی،یکم جون، 2020، اقتصادی امور کی کابینہ کمیٹی نے جس کی صدارت وزیر اعظم جناب نریندر مودی نے کی، مارکیٹنگ موسم 2020-21 کے لیے تمام خریف کی فصلوں کے سلسلے میں کم از کم امدادی قیمت  میں اضافے کی منظوری دی ہے۔
حکومت نے 2020-21 کے مارکیٹنگ موسم کے لیے خریف کی فصلوں کی کم از کم امدادی قیمت میں اضافہ کردیا ہے تاکہ کسانوں کو ان کی مصنوعات کی زیادہ منافع بخش قیمتیں مل سکیں۔ کم از کم امدادی قیمت میں سب سے زیادہ اضافہ نائیجرسیڈ  کیا گیا ہے جس کے بعد تل کی کم از کم امدادی قیمت میں اضافہ  اڑد کے لیے  اور کپاس کے لیے   کیا گیا ہے۔ کم از کم امدادی قیمت میں اس اضافے کا مقصد یہ ہے کہ فصلوں کو متنبہ بنایا جاسکے۔
دو ہزار بیس اکیس کے لیے خریف کی تمام فصلوں کے لیے کم از کم امدادی قیمت:
|
|
نمبر
|
|
فصلیں
|
|
مجوزہ لاگت
کے ایم ایس 2020-21
|
|
خریف
2020-21
کے لیے کم از کم امدادی قیمت
|
|
کم از کم امدادی قیمت میں اضافہ

|
|
لاگت پر منافع 
|
|
1
|
|
دھان 
|
|
1,245
|
|
1,868
|
|
53
|
|
50
|
|
2
|
|
دھان|
|
-
|
|
1,888
|
|
53
|
|
-
|
|
3
|
|
جوار 
|
|
1,746
|
|
2,620
|
|
70
|
|
50
|
|
4
|
|
جواب|
|
-
|
|
2,640
|
|
70
|
|
-
|
|
5
|
|
باجرہ
|
|
1,175
|
|
2,150
|
|
150
|
|
83
|
|
6
|
|
راگی
|
|
2,194
|
|
3,295
|
|
145
|
|
50
|
|
7
|
|
مکئی
|
|
1,213
|
|
1,850
|
|
90
|
|
53
|
|
8
|
|
تور 
|
|
3,796
|
|
6,000
|
|
200
|
|
58
|
|
9
|
|
مونگ
|
|
4,797
|
|
7,196
|
|
146
|
|
50
|
|
10
|
|
اڑد
|
|
3,660
|
|
6,000
|
|
300
|
|
64
|
|
11
|
|
مونگ پھلی
|
|
3,515
|
|
5,275
|
|
185
|
|
50
|
|
12
|
|
سورج مکھی کے پھول کے بیج
|
|
3,921
|
|
5,885
|
|
235
|
|
50
|
|
13
|
|
سویا بین 
|
|
2,587
|
|
3,880
|
|
170
|
|
50
|
|
14
|
|
تل
|
|
4,570
|
|
6,855
|
|
370
|
|
50
|
|
15
|
|
نائیجرسید
|
|
4,462
|
|
6,695
|
|
755
|
|
50
|
|
16
|
|
کپاس 
|
|
3,676
|
|
5,515
|
|
26
|
|
50
|
|
17
|
|
کپاس|
|
-
|
|
5,825
|
|
275
|
|
-دھان  جوار  اور کپاس کے لیے لاگت کے اعداد وشمار الگ سے مرتب نہیں کیے گئے ہیں۔
دو ہزار بیس اکیس کے مارکیٹنگ موسم کے لیے خریف کی فصلوں کی کم از کم امدادی قیمت میں اضافہ مرکزی بجٹ 2018-19کے اعلان کے عین مطابق ہے۔ جس میں کہا گیا تھا کہ پیداوار کی کل ہند سطح پر اوسط لاگت کی کم از کم ڈیڑھ گنا ہونا چاہیے تاکہ کسانوں کو مناسب قیمت مل سکے۔ امید ہے کہ کسانوں کو لاگت کی پیداوار میں سب سے زیادہ اضافہ باجرے  پر ملے گا جس کے بعد اڑد پر  تور پر  اور مکئی پر  اضافہ حاصل ہوگا۔ باقی فصلوں کے لیے کسانوں کو ان کی لاگت پر اندازاً کم ازکم 50 فیصد منافع حاصل ہوگا۔
لاک ڈاؤن کی مدت کے دوران 24 مارچ 2020 سے آج کی تاریخ تک پردھان منتری کسان سمان ندھی  اسکیم کے تحت تقریباً 8.89 کروڑ کسان کنبوں کو فائدہ پہنچا ہے۔ اور انھیں اب تک 17793 کروڑ روپئے جاری کیے گئے ہیں۔
وبائی بیماری کووڈ-19 کی وجہ سے پیدا شدہ صورتحال کے دوران خوراک کی مسلسل فراہمی کے لیے حکومت نے پردھان منتری غریب کلیان یوجنا  کے تحت حقدار کنبوں کو دالیں تقسیم کرنے کا فیصلہ کیا ہے۔ ریاستوں/ مرکز کے زیر انتظام علاقوں کو اب تک تقریباً 107077.85 میٹرک ٹن دالیں جاری کی جاچکی ہیں۔
امور داخلہ کی وزارت
وزیر داخلہ جناب امت شاہ نے گردابی طوفان ‘وایو’ سے متعلق اعلیٰ سطحی میٹنگ کی صدارت کی
نئی دہلی،11جون2019؍ مرکزی وزیر داخلہ جناب امت شاہ نے آج یہاں ایک اعلیٰ سطحی میٹنگ کی صدارت کی۔اس میٹنگ کا مقصد گردابی طوفان ‘وایو’ سے پیدا شدہ صورتحال سے نمٹنے کے لئے ریاست اور متعلقہ مرکزی وزارتوں ؍ایجنسیوں کی تیاریوں کا جائزہ لینا تھا۔
ہندوستان کے محکمہ موسمیاتنے اطلاع دی ہے کہ گردابی طوفان ‘وایو’ کے ایک شدید قسم کے گردابی طوفان کی شکل میں جس کی رفتار 110 سے 120 کلومیٹرفی گھنٹہ کے درمیان ہوگی اور جس کی شدت 135 کلو میٹر فی گھنٹہ تک جاسکتی ہے، کے 13 جون 2019ء کے الصبح ویراول و دیو خطے کے آس پاس پوربندر اور مہوا کے درمیان گجرات کے ساحل سے ٹکرانے کا امکان ہے۔اس کے نتیجے میں گجرات کے ساحلی اضلاع میں بھاری بارش ہوسکتی ہے۔ اس طوفان کے نتیجے میں ایک سے ڈھیر میٹر اونچی لہریں اٹھ سکتی ہیں، جس کی وجہ سے کچھ، دیوبھومی دوارکا، پوربندر، جونا گڑھ، دیو، گر سومناتھ، امریلی اور بھاؤ نگر اضلاع کے نشیبی علاقوں کے تودے کھسکتے وقت غرقاب ہونے کا اندیشہ ہے۔ محکمہ موسمیات سبھی متعلقہ ریاستوں کو 9 اپریل سے ہی مستقل طورپر بلیٹن جاری کررہا ہے۔
جائزہ میٹنگ کے بعد مرکزی وزیر داخلہ جناب امت شاہ نے سینئر افسروں کو ہدایت دی کہ وہ سبھی ممکنہ اقدامات کریں ، تاکہ لوگوں کے محفوظ انخلاء کو یقینی بنایا جاسکے اور یہ باتی یقینی بنائی جاسکے کہ بجلی، ٹیلی مواصلات، صحت خدمات، پینے کا پانی وغیرہ جیسی ضروری خدمات کا سلسلہ برقرار رہے اور اگر ان خدمات کو کسی طرح کا نقصان پہنچے تو انہیں فوراً بحال کیاجاسکے۔انہوں نے ہفتے کے ساتوں دن 24 گھنٹے کنٹرول روم کو فعال رکھنے کی ہدایت بھی دی۔
اس میٹنگ میں مرکزی داخلہ سیکریٹری جناب راجیو گوبا، ارضیاتی سائنس کی وزارت کے سیکریٹری ڈاکٹر ایم راجیون اور آئی ایم ڈی و وزارت داخلہ کے سینئر افسروں نے شرکت کی۔
کابینہ سیکریٹری جناب پی کے سنہا نے بھی قومی بحران بندوبست کمیٹی کی میٹنگ آج ہی طلب کی ہے، تاکہ ریاست اور مرکزی ایجنسیوں کی تیاریوں کا جائزہ لیا جاسکے۔ اس میٹنگ میں گجرات کے چیف سیکریٹری اور دیو کے منتظم کے مشیر بھی شرکت کریں گے۔
مرکزی وزارت داخلہ ریاستی حکومتوں ؍مرکز کے زیر انتظام علاقے اور متعلقہ مرکزی ایجنسیوں کے ساتھ مسلسل رابطے میں ہے۔این ڈی آر یف نے پہلے سے ہی 26 ٹیمیں تیار رکھی ہیں، جو کشتیوں ، پیڑ کاٹنے والے آلات، ٹیلی مواصلات کے سازو سامان وغیرہ سے لیس ہیں اور گجرات کی ریاستی حکومت کی درخواست پر 10 دیگر ٹیمیں بھی روانہ ہوچکی ہیں۔
ہندوستانی ساحلی حفاظتی دستہ، بحریہ، فوج اور فضائیہ کی اکائیوں کو بھی تیار رکھا گیا ہے اور نگرانی کرنے والے ہوائی جہاز اور ہیلی کاپٹر ہوائی نگرانی کا کام انجام دے رہے ہیں۔
م ن۔م م۔ج
U: 2377
(Visitor Counter : 76
مکانات اور شہری غریبی کے خاتمے کی وزارت
تلنگانہ – سووچھتا کا رہنما
گزشتہ 9 برسوں سے سووچھ بھارت مشن کچرے سے پاک بھارت کے خواب کو پورا کرنے کی خاطر وسیع عوامی شرکت کا مشاہدہ کر رہا ہے۔ وزیراعظم جناب نریندر مودی کی سووچھتا کے لئے کی گئی اپیل کا عام شہریوں، بلدیاتی اداروں ، قصبوں ، گرام پنچایتوں اور پرائیویت ایجنسیوں نے زبردست رد عمل ظاہر کرتے ہوئے ایک صاف بھارت تشکیل دینے کی ذمہ داری لی ہے۔ معزز وزیراعظم نے ہم وطنوں پر زور دیا ہے کہ وہ یکم اکتوبر 2023 کو صبح 10 بجے ‘‘ایک تحریک، ایک گھنٹہ، ایک ساتھ’’ کی صفائی ستھرائی کی وسیع مہم میں شرکت کریں، جو ہر قسم کے عوامی مقامات پر منعقد کی جائے گی۔ 13 کروڑ سے زیادہ شہری پہلے ہی سووچھتا پکھواڑہ - سووچھتا ہی سیوا 2023 میں شا مل ہو چکے ہیں اور 15 ستمبر سے 2 اکتوبر 2023 تک - جو سووچھ بھارت دیوس  ہے، اس مہم میں شریک رہیں گے۔ تلنگانہ سووچھتا کے لئے شہریوں کی تحریک کو شروع کر کے ہر قسم کی صفائی ستھرائی اور اس سے متعلق بیداری پیدا کرنے کے لئے پکھواڑے میں اپنی موجودگی ثابت کر رہا ہے۔
انہوں نے صفائی ستھرائی کی ایک بڑی مہم انجام دی، جس میں طلباء ، نوجوان، بڑے بچوں، مقامی لوگوں، اداروں ، بلدیاتی ایجنسیوں اور دیگر نے صفائی ستھرائی کی مختلف سرگرمیوں میں شرکت کی اور اپنے آس پاس کے علاقوں کو صاف ستھرا کرنے کے لئے زبردست کوششیں کیں۔ 21 لاکھ سے زیادہ شہریوں نے پوری ریاست میں صفائی ستھرائی کی مہم میں حصہ لیا ۔ عوام نے سرکاری اداروں، عوامی مقامات ، بازاروں وغیرہ میں شرم دان اور بیداری پیدا کرنے کی سرگرمیوں میں شرکت کی۔ ان لوگوں نے گاؤوں کے اندر اور آس پاس پلاسٹک کے کچرے کو یکجا کرنے میں سرگرمی سے حصہ لیا ۔ اس کے ساتھ ہی انہوں نے دیہی اور شہری علاقوں میں سووچھتا کے بارے میں بیداری پھیلانے کا بھی کام کیا۔ انہوں نے کچرے کے بندو بست ، کچرے کو مناسب طریقے سے ٹھکانے لگانے ، کچرے کو الگ الگ کرنے اور صرف ایک مرتبہ استعمال ہونے والی پلاسٹک سے انکار، اس میں کمی اور دوبارہ استعمال کےاصولوں کے بارے میں بتایا اور اس کے متبادل چیزوں، جیسے اسٹیل کے برتن کے بینک بنانے ، جوٹ، کپڑے کے بنے تھیلوں کا استعمال کرنے پر زور دیا اور اس طرح انہوں نے نہ صرف سووچھتا کو حاصل کرنے بلکہ ماحول کا تحفظ کرنے کے لئے بھی کوششیں کرنے پر زور دیا۔ شہریوں نے سووچھتا کا عہدلیا ، سووچھتا کی ریلیوں میں شرکت کی اور سووچھتا کے بارے میں بیداری پیدا کرنے کی سرگرمیوں کے طور پر انسانی زنجیر تشکیل دی۔
سووچھتا ہی سیوا 2023 مہم کے ایک حصے کے طور پر تلنگانہ نے اب تک 1874 اسکولوں اور کالجوں میں بیداری مہم کا انعقاد کیا اور صفائی ستھرائی سے متعلق 2048 وارڈ کی سطح کے پروگرام منعقد کئے۔ اب تک 380 جی وی پی مقامات میں سے 314 مقامات کو صاف کردیا گیا ہے اور متعلقہ جی وی پی علاقوں میں صفائی ستھرائی کو برقرار رکھنے کے لئے بھی بندو بست کئے گئے ہیں۔ ریاست میں ان تمام 314 جی وی پی مقامات کو آئی ای سی مقامات میں تبدیل کرنے کا عہد کیا ہے ۔ اس کے علاوہ سماجی اور سرکاری بیت الخلاء کے 1072 مقامات کے علاوہ 117 عوامی پارکوں کو بھی این سی سی / این ایس ایس طلباء اور ایس ایچ جی کی خواتین ارکان کی مدد سے صفائی کی گئی ہے۔ ریاستیں ایس بی ایم یو 2.0 کے تحت 2026 تک کچرے سے پاک شہروں کا ہدف حاصل کرنے کے لئے کوئی کسر نہیں چھوڑ رہی ہیں۔ سووچھتا کے لئے جن آندولن یہاں سے تیز رفتار ی کے ساتھ آگے بڑھنے کے لئے تیار ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9985
(Visitor Counter : 28
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 213.91 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 18.81,319 ٹیکے لگائے گئے۔
ہندوستان میں سردست زیر علاج مریضوں کی تعداد 50,594 ہے۔
فی الحال زیر علاج مریضوں کی شرح 0.11 فیصد ہے۔
سردست ملک میں شفایابی کی شرح 98.70 فیصد ہے۔
گزشتہ 24 گھنٹوں کے دوران 7,094 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,38,93,590 ہوگئی ہے۔
پچھلے 24 گھنٹوں کے دوران 5,379 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.67 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.80 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,21,917 ٹیسٹ کئے گئے۔
امور داخلہ کی وزارت
ہندوستان پاکستان سرحد پر باڑ لگانے کا کام
نئی دہلی، 12 فروری ، امور داخلہ کے وزیر مملکت جناب کرن رجیجو نے آج لوک سبھا میں ایک تحریری جواب میں بتایا کہ گجرات میں ہندوستان پاکستان سرحد کی کل لمبائی 508 کلو میٹر ہے ۔اس میں سے صرف 340 کلو میٹر علاقہ ہی عملاً باڑلگانے کی تعمیر کے لئے ممکن ہے۔ 280 کلو میٹر سرحدی علاقے میں عملاً باڑ لگانے کا کام مکمل کرلیا گیا ہے اور باقی 60 کلو میٹر رقبے میں باڑ لگانے کےکا کام کو مارچ 2020 تک مکمل کرلیا جائے گا۔سرحد کے 168 کلو میٹر کےرقبے کی حفاظت جو عملاً باڑ لگانے کے لئے ممکن نہیں ہے۔ گشت ، چوبیس گھنٹے نگرانی، ناکہ بچھا کر اور ٹیکنالوجی کا استعمال کر کے بی ایس ایف کے ذریعہ کی جاتی ہے۔اس سیکٹر میں 2015 سے اب تک دراندازی کی کوئی اطلاع نہیں ہے۔ انہوں نے بتایا کہ ہتھیاروں کی اسمگلنگ، منشیات کی سرگرمیوں کی روک تھام، سرحدوں پر مستعدی اور زبردست چوکسی کے ذریعہ کی جاتی ہے اور وہاں چوبیس گھنٹے نگرانی، گشت کے علاوہ بین الاقوامی سرحد سے لگنے والی تمام چوکیوں کی نگرانی، تعینات فوجیوں کے ذریعہ کی جاتی ہے۔
۔۔۔۔۔۔۔۔۔۔۔
U- 909a
(Visitor Counter : 39
امور صارفین، خوراک اور عوامی تقسیم کی وزارت
ریاستوں کودر آمد کی گئی پیاز کی تقسیم
نئی دلّی، 11 جنوری / صارفین امور، خوراک اور عوامی نظام تقسیم کے وزیر مملکت جناب دانوے راؤ صاحب دادا راؤ نے آج لوک سبھا میں ایک سوال کے تحریری جواب میں بتایا کہ حکومت کی ہدایت پر ایم ایم ٹی سی نے 41950 میٹرک ٹن پیاز در آمد کرنے کا معاہدہ کیا ہے جس میں سے اصلاً 36,124 میٹرک ٹن پیاز اب تک پہنچ چکی ہے۔ ریاستوں / مرکز کے زیر انتظام علاقوں کو در آمد شدہ پیاز کی پیش کش کی گئی ہے۔ تاہم 03 فروری، 2020 تک ریاستوں / مرکز کے زیر انتظام علاقوں نے صرف 2501 میٹرک ٹن در آمد شدہ پیاز ہی لی ہے، ان ریاستوں میں اندھرا پردیش، کیرالہ، تلنگانہ، اتر پردیش، اترا کھنڈ، مغربی بنگال، ہماچل پردیش، گوا، ہریانہ، میگھالیہ اور جموں و کشمیر شامل ہیں۔
۔۔۔۔۔۔
U. 715ٰ
(Visitor Counter : 49
نوجوانوں کے امور اور کھیل کود کی وزارت
’ایج ایپروپرئیٹ فٹنس پروٹوکولس‘ کا پنجابی ورژن لانچ کیا گیا
نئی دہلی، 23 /اکتوبر 2020 ۔ لوگوں کو صحت سے متعلق امور اور فٹنس کے اصولوں سے باخبر کرنے کے لئے پنجاب کے کھیل کود اور این آر آئی امور کے وزیر جناب رانا گرمیت سنگھ سوڈھی نے آج اسپورٹ اتھارٹی آف انڈیا  اور نیشنل انسٹی ٹیوٹ آف اسپورٹس  پٹیالہ کی مہم فٹ انڈیا موومنٹ کے تحت عمر کے سبھی گروپوں کے لئے ’ایج ایپروپرئیٹ فٹنس پروٹوکولس‘ یعنی عمر کے حساب سے فٹنس سے متعلق آداب کے پنجابی ورژن کا آغاز کیا۔
آج اپنی سرکاری رہائش گاہ پر لانچنگ کی تقریب کے دوران جناب رانا سوڈھی نے کہا کہ یہ کھیل کود اور نوجوانوں کے امور کی وزارت  کی ایک عظیم پہل ہے اور آج ہم ان پروٹوکولس کا پنجابی ورژن لانچ کررہے ہیں، تاکہ سبھی شعبہ حیات سے تعلق رکھنے والے لوگوں کو فٹنس کے اصولوں سے واقف کرایا جاسکے۔ یہ ملک بھر میں فٹنس سے متعلق وسیع معلومات فراہم کرے گا۔ انھوں نے کہا کہ فٹ انڈیا کھیل کود کی وزارت اور اسپورٹس اتھارٹی آف انڈیا کی ایک عظیم مہم ہے، جس کے نام سے ہی سبھی عمر سے متعلق رکھنے والے گروپوں کو فٹنس کی ترغیب ملتی ہے۔ انھوں نے عمر کے حساب سے مخصوص فٹنس پروٹوکولس ڈیزائن کرنے کی کوششوں کی ستائش کی، کیونکہ اس سے سبھی عمر کے لوگوں کو مدد ملے گی کہ وہ ان پروٹوکول پر عمل کریں اور اس کے حساب سے اپنی فٹنس کی سطحوں کی جانچ کریں۔
کابینی وزیر نے یقین دلایا کہ وہ اس تحریک کو پنجاب کے عوام تک لے جائیں گے اور اس پنجابی ورژن سے فٹ انڈیا مشن کو عوام تک پہنچنے میں مدد ملے گی۔ پنجاب نے ہمیشہ کھیل کود کے امور میں بھارت کی قیادت کی ہے اور وہ اس فٹنس مشن میں بھی قائدانہ کردار ادا کرے گا۔ پنجاب کے تقریباً 325 کوچوں اور ایتھلیٹ نے اس لانچنگ پروگرام میں ورچول طریقے سے شرکت کی۔
وزیر اعظم جناب نریندر مودی 24 ستمبر 2020 کو فٹ انڈیا موومنٹ کی پہلی سال گرہ کے موقع پر ان ایج ایپروپرئیٹ فٹنس پروٹوکولس کو لانچ کیا گیا۔
اس موقع پر کھیل کود اور نوجوانوں سے متعلق خدمات کے پرنسپل سکریٹری کے شیوا پرساد، کھیل کود اور نوجوانوں سے متعلق خدمات کے ڈائریکٹر دیوندر پال سنگھ کھربندا، سینئر ایگزیکٹیو ڈائریکٹر کرنل آر ایس بشنوئی اور ڈپٹی ڈائریکٹر ایس اے آئی، این آئی ایس پٹیالہ ریتو پاٹھک بھی موجود تھے۔
صحت اور خاندانی بہبود کی وزارت
کوروناوائرس کا اپ ڈیٹ :کیرالہ میں تیسرا کیس پازیٹیو پایا گیا
نئی دہلی، 3 فروری /کیرالہ میں نول کورونا وائرس کے تیسرے مریض میں پازیٹیو پایا گیا ۔ یہ مریض چین کے ووہان شہر سے سفر کرکے یہاں پہنچا ہے۔
مریض میں نوول کوورناوائرس کی جانچ پازیٹیو آئی ہے اس لئےاسے اسپتال میں سب سے الگ تھلگ رکھا گیا ہے۔
مریض کی حالت مستحکم ہے اور اس کی قریب سے نگرانی کی جارہی ہے۔
۔۔۔۔۔۔۔۔۔۔۔
م ن۔ش س ۔ ج۔
U- 505
(Visitor Counter : 150
وزیراعظم کا دفتر
وزیراعظم نے ایشیائی کھیل 2022 میں مردوں کے آر ایس : ایکس مقابلے میں کانسے کا تمغہ جیتنے پر عباد علی کو مبارک باد دی ہے
وزیراعظم جناب نریندر مودی نے ہانگ زو میں منعقد ایشیائی کھیل 2022 میں مردوں کے آر ایس : ایکس مقابلے میں کانسے کا تمغہ جیتنے پر مبارک باد دی ہے اور سیلنگ میں ان کی شاندار کارکردگی کی ستائش کی ہے۔
وزیراعظم نے ایکس پر پوسٹ کیا ہے:
‘‘سیلنگ میں عباد علی کی شاندار کارکردگی ۔ انہوں نے ایشیائی کھیلوں میں مردوں کے آر ایس : ایکس میں کانسے کا تمغہ جیتنے پر انہیں مبارک باد دی ہے۔
ان کی لگن نے یہ ظاہر کردیا ہے کہ آپ کی نوجوان صلاحیتوں کے لئے کچھ بھی ناممکن نہیں ہے۔ آپ کے لئے میری نیک خواہشات۔ ’’
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-9976
(
نائب صدر جمہوریہ ہند کا سکریٹریٹ
نائب صدرجمہوریہ نے دوپہر کے کھانے کی اسکیم میں دودھ کو شامل کرنے کی صلاح دی ہے
نائب صدرجمہوریہ نے کووڈ-19 وبا کے تناظر میں پولٹری اور ڈیری شعبوں کو تحفظ فراہم کر نے کے لئے کئے گئے اقدامات سے آگاہ کیا گیا
نئی دہلی، 07 ستمبر 2020 – نائب صدر جمہوریہ جناب وینکیا نائیڈونے آج صلاح دی کہ اطفال کی تغذیائی سطحوں کو فروغ دینے کے لئے یاتو ناشتے یا دوپہر کے کھانے کے ایک حصے کے طورپر دودھ کوشامل کیا جاسکتا ہے۔
جناب نائیڈو نے خواتین اور بچوں کے فروغ کی مرکزی وزیر ،محترمہ اسمرتی ایرانی سے اس سلسلے میں بات کی اور یہ صلاح دی ۔ وزیر موصوف نے نائب صدرجمہوریہ کو یقین دلایا کہ مرکزی حکومت تمام ریاستوں کو دودھ کو دوپہر کے کھانے کی اسکیم میں شامل کرنے کے لئے سفارش کرنے پر غور کرے گی۔
اس سے قبل مویشی پالن اور ڈیرینگ کے محکمے کے سکریٹری جناب اتل چترویدی ، آج اُپ راشٹرپتی نواس میں ،نائب راشٹرپتی سے ملاقات کرنے گئے اور انہیں کووڈ-19 وبا کے تناظر میں پولٹری اور ڈیری شعبے کو درپیش تمام مسائل کو حل کرنے میں مدددینے کے لئے کئے جارہے مختلف اقدامات کے بارے میں تفصیلات سے آگاہ کیا۔
انہوں نے نائب صدرجمہوریہ کو مطلع کیا کہ سرکار، پولٹری کے شعبے میں صنعت کاری کی حوصلہ افزائی کررہی ہے اور ترغیبات اور پالیسی میں مداخلت کے ذریعہ حمایت فراہم کررہی ہے۔ انہوں نے یہ بھی کہا کہ مویشی پالن کا محکمہ وزارت مالیہ کو پولٹری صنعت کے لئے قرضوں کی ازسرنو تشکیل کی ضرورت کے لئے، سفارش کرنے پر بھی غور کرے گا۔
انہوں نے جناب نائیڈو کو یہ بھی بتایا کہ منظم شعبے میں،دودھ کوآپریٹو زکے ذریعہ پیداوار حاصل کرنے میں تیزی آئی ہے۔سرکار کام کے لئے بڑے قرضوں پر ،کوآپریٹوز کو 2فیصد سالانہ سود کی تخفیف فراہم کرارہی ہے۔وقت پر ادئیگی کرنے کی صورت میں 2فیصدکی سود کی تخفیف کی اضافی ترغیب بھی فراہم کی جارہی ہے۔نائب صدرجمہوریہ کی صلاح پر سکریٹری نے یقین دلایا کہ اس طرح کی سہولت کونجی ڈیریوں تک توسیع دینے پر غورکیا جائے گا۔نائب صدرجمہوریہ کو مویشیوں کے فارم ، بھیڑ اور بکریوں کے افزائش نسل کے فارم اور چارے کے علاقائی اسٹیشنوں کو دستیاب بنیادی ڈھانچے کو بہتر طریقے پر استعمال کرتے ہوئےعوامی –نجی ساجھیداری کے ذریعہ فروغ دینے کے ،محکمے کے منصوبوں کے بارے میں بھی مطلع کیا گیا۔انہوں نے
نائب صدرجمہوریہ کو تازہ ترین ان-وٹرو افزائش نسل کی تکنالوجی کے ذریعہ مویشیوں کی نسل کو فروغ دینے کے منصوبے سے بھی آگاہ کیا
وزارت دفاع
صدرجمہوریہ نے ،وِنگ کمانڈر دیپکا مسرا  فلائنگ  کووایو سینا کے میڈل گالنٹری سے نوازا
ونگ کمانڈر دیپکا مسرا  فلائنگ  ایک ہیلی کاپٹر یونٹ میں باقاعدہ تعینات ہیں۔ وہ ایک کوالی فائڈ فلائنگ انسٹرکٹر اور ایک انسٹرومنٹ ریٹڈ انسٹرکٹر اور ایگزامنر ہیں۔
2021 کوآفیسر کو شمالی مدھیہ پردیش میں تباہ کن سیلاب کے جواب میں انسانی امداد اور تباہی سے راحت دلانے والے آپریشن کے شروع کرنے کے بارے میں تفصیل سے بتایا گیا۔ بدتر موسم ، زبردست ہوا اورسورج کے غروب ہونے کے وقت کے قریب ہونے کے باوجود ونگ کمانڈر دیپکا نے چیلنج بھرے موسم کا مقابلہ کیا اوراسی شام متاثرہ علاقے میں پہنچنے والی وہ پہلی جواب دینے والی خاتون تھیں۔ان کا ابتدائی ہوائی نگرانی اور انپٹس آئی اے ایف ، این ڈی آر ایف ، ایس ڈی آر ایف اوردوسرے شہری حکام کے ذریعہ پورے بچاؤ کے آپریشن کی منصوبہ سازی میں ایک ذریعہ ثابت ہوا۔
ابتدائی نگرانی کے بعد وہ ایکشن میں آئیں اور پھنسے ہوئے لوگوں کو سڑکوں ، کھیتو ں اور اٹھی ہوئی زمین سے اٹھایا اور سیلاب کے پانی سے دورمحفوظ مقامات تک پہنچایا۔اس طرح کی ایک مثال میں انہوں نے چار دیہاتیوں کو ایک چھت کے اوپر سے بچایا ۔ محدود بصری اشارے اور بہتے پانی کی وجہ سے فضائی گڑبڑی کی وجہ سے خطرات کے باوجود وہ ان کی زندگیاں بچانے میں کامیاب رہیں۔بچانے کا کام ،جس میں نچلی سطح کی ہوور پک اپس بھی شامل ہیں، آٹھ تھکادینے والے دنوں تک جاری رہا اور انہوں نے خواتین اوربچوں سمیت 47لوگوں کی زندگیاں بچائیں۔ان کی بہادری اور ہمت کی مساعی نے قدرتی آفت میں صرف قیمتی جانوں کو ہی نہیں بچایا بلکہ سیلاب سے متاثرہ علاقے میں عام لوگوں کے اندر حفاظت اور سلامتی کا احساس بھی جگایا ۔
اس غیر معمولی ہمت والی کارکردگی کی وجہ سے کمانڈر دیپکا مسرا کے وایو سینا میڈل گالنٹری  سے نوازا جاتا ہے ۔
وزارت خزانہ
نیلامی برائے فروخت  برائے  4.26 فیصد جی ایس 2023 ، 6.10فیصد جی ایس 2031 اور  6.76فیصدجی ایس 2061 .
نئی دہلی 14 ستمبر2021: حکومت ہند  نے  4.26فیصدسرکاری سکیورٹی 2023 کو یکساں قیمتوں کے طریقے کو استعمال کرتے ہوئے قیمت پر مبنی نیلامی کے ذریعہ 3000 کروڑ  روپے کی نوٹیفائڈ رقم کے لئے ،  6.10فیصدسرکاری سکیورٹی 2031 کو یکساں قیمتوں کے طریقے کو استعمال کرتے ہوئے قیمت پر مبنی نیلامی کے ذریعہ 14000 کروڑ  روپے کی نوٹیفائڈ رقم کے لئے اور  6.76 فیصدسرکاری سکیورٹی 2061 کو یکساں قیمتوں کے طریقے کو استعمال کرتے ہوئے قیمت پر مبنی نیلامی کے ذریعہ 9000 کروڑ  روپے کی نوٹیفائڈ رقم کے لئےفروخت کرنے کا اعلان کیا ہے۔حکومت ہند کے پاس مذکورہ سکیورٹی / سکیورٹیز کے خلاف 6000 کروڑروپے تک کے اضافی سبسکرپشن کو برقراررکھنے کا اختیار ہوگا۔ یہ نیلامیاں بروز جمعہ یعنی 17 ستمبر 2021 کو ممبئی کے فورٹ علاقے میں ہندوستان کے ریزرو بینک کے ممبئی آفس کے ذریعہ کی جائیں گی۔
اہل افراد اور اداروں کو سکیورٹیز کی فروخت کی نوٹیفائڈ رقم کا 5فیصد تک الاٹ کیا جائے گا، جوکہ سرکاری سکیورٹیز کی نیلامیوںمیں غیر مقابلہ جاتی بولی لگانے کی سہولت کی اسکیم کے مطابق ہوگا۔
مقابلہ جاتی اور غیر مقابلہ جاتی دونوں طرح کی نیلامی کے لئے بولیوں کو 17ستمبر 2021 کو ہندوستان کے ریزرو بینک کے کور بینکنگ سولیوشن  پر الیکٹرانک فارمیٹ میں جمع کیا جانا چاہئے ۔ غیر مقابلہ جاتی بولیوں کو صبح ساڑھے دس بجے سے گیارہ بجے تک جبکہ مقابلہ جاتی بولیوں کو ساڑے دس سے ساڑاھے گیارہ بجے کے دوران جمع کیا جانا چاہئے۔
نیلامیوں کا نتیجہ 17ستمبر 2021  کو کیا جائے گااور کامیاب بولی لگانے والوں کے ذریعہ ادائیگی 20 ستمبر 2021  کو کی جائے گی۔
یہ سکیورٹیز ‘‘ جب جاری کی گئی ’’ تجارت کے لئے اہل ہوگی جوکہ ہندوستان کے ریزرو بینک کے ذریعہ بذریعہ سرکلر نمبر آر بی آئی /19-2018 / 25 مورخہ 24 جولائی 2018 جوکہ وقت بہ وقت ترمیم شدہ ، کے ذریعہ جاری کردہ ‘مرکزی حکومت کی سکیوریز میں جب جاری کئے گئے لین دین’ سے متعلق رہنما خطوط کے مطابق ہوگی۔